CELEX: 32019R0146
Language: fi
Date: 2019-01-30 00:00:00
Title: Komission täytäntöönpanoasetus (EU) 2019/146, annettu 30 päivänä tammikuuta 2019, Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena annetun täytäntöönpanoasetuksen (EU) 2015/502 muuttamisesta (ETA:n kannalta merkityksellinen teksti.)

31.1.2019   
               
               
                  FI
               
               
                  Euroopan unionin virallinen lehti
               
               
                  L 27/12
               
            
         KOMISSION TÄYTÄNTÖÖNPANOASETUS (EU) 2019/146,
         annettu 30 päivänä tammikuuta 2019,
         
            Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena annetun täytäntöönpanoasetuksen (EU) 2015/502 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:
         
                     (1)
                  
                  
                     
                        Saccharomyces cerevisiae NCYC R404 -valmisteen käyttö lypsylehmien rehun lisäaineena hyväksyttiin asetuksen (EY) N:o 1831/2003 mukaisesti komission täytäntöönpanoasetuksella (EU) 2015/502 (2).
                  
               
                     (2)
                  
                  
                     Hyväksynnän haltija Micron Bio-Systems Ltd on toimittanut asetuksen (EY) N:o 1831/2003 13 artiklan 3 kohdan mukaisen hakemuksen, jossa ehdotetaan sen edustajan nimen lisäämistä lupaan.
                  
               
                     (3)
                  
                  
                     Hyväksynnän haltija on toimittanut asiaankuuluvat tiedot, jotka tukevat sitä tosiseikkaa, että 30 päivästä maaliskuuta 2019 alkaen yritys FeedVision BV toimii sen edustajana kyseisen rehun lisäaineen osalta.
                  
               
                     (4)
                  
                  
                     Ehdotettu hyväksynnän ehtojen muutos on luonteeltaan puhtaasti hallinnollinen eikä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
                  
               
                     (5)
                  
                  
                     Jotta FeedVision BV voi toimia hyväksynnän haltijan edustajana, asianomaisen luvan ehtoja on muutettava. Sen vuoksi edustajan nimi olisi lisättävä mainitun asetuksen nimeen ja liitteeseen. Täytäntöönpanoasetuksen (EU) 2015/502 otsikossa hyväksynnän haltijan nimi oli kirjoitettu väärin. Sen vuoksi hyväksynnän haltijan nimi olisi korvattava täytäntöönpanoasetuksen otsikossa oikein kirjoitetulla nimellä.
                  
               
                     (6)
                  
                  
                     Sen vuoksi täytäntöönpanoasetusta (EU) 2015/502 olisi muutettava.
                  
               
                     (7)
                  
                  
                     Tämän asetuksen säännöksiä olisi sovellettava siitä päivästä, jona Yhdistynyt kuningaskunta eroaa unionista.
                  
               
                     (8)
                  
                  
                     Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2015/502 muuttaminen
            Muutetaan täytäntöönpanoasetus (EU) 2015/502 seuraavasti:
            
                        1)
                     
                     
                        korvataan otsikossa ilmaisu ”Micro Bio-System Ltd” ilmaisulla ”Micron Bio-Systems Ltd, jota edustaa FeedVision BV”;
                     
                  
                        2)
                     
                     
                        korvataan liitteen toisessa sarakkeessa ilmaisu ”Micron Bio-Systems Ltd” ilmaisulla ”Micron Bio-Systems Ltd, jota edustaa FeedVision BV”.
                     
                  
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 30 päivästä maaliskuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) 2015/502, annettu 24 päivänä maaliskuuta 2015, Saccharomyces cerevisiae NCYC R404 -valmisteen hyväksymisestä lypsylehmien rehun lisäaineena (hyväksynnän haltija Micro Bio-System Ltd) (EUVL L 79, 25.3.2015, s. 57).